– Polttopuiden säilyttämisestä on olemassa enemmän sääntöjä, kuin äkkiseltään uskoisi. Klapeja ei saa säilyttää rakennusten seinustoilla, autotallissa tai autokatoksessa, vaikka monet niin tekevätkin. Jos puut syttyvät tai sytytetään palamaan, koko rakennus voi palaa. Vakuutusyhtiön kanssa voi tulla ikäviä yllätyksiä, jos väärin säilytetyt puut ovat edistäneet paloa, kertoo rakentamisen ja sisustamisen tuotteisiin erikoistuneen Pisla Oy:n myyntijohtaja Mika Sandelin.

Rakennusten paloturvallisuudesta annetaan määräyksiä Pelastuslain yhdeksännessä pykälässä. Helposti syttyvää materiaalia ei saa säilyttää ullakolla, kellarissa, rakennuksen alla tai sen välittömässä läheisyydessä. Turvalliseksi etäisyydeksi halkojen säilytykselle on määritelty kahdeksan metriä asuinrakennuksesta. Talon sisälle saa tuoda enintään puoli kuutiota polttopuuta, ellei sitä säilytetä paloeristetyssä tilassa.

– Toinen ongelma ulkoseinää vasten pinotuissa puissa on, että ne voivat vaurioittaa seinän rakenteita. Jos puut pääsevät kastumaan, ne voivat aiheuttaa kosteusvaurioita seinäpintaan ja kerätä home- ja sienikasvustoa, Sandelin muistuttaa.



Osta halkoteline verkkokaupasta >>